Simona Halep, obligată să stea 14 zile în carantină, în Australia: "Va fi greu din punct de vedere psihic".
Simona Halep, locul 2 WTA, va sta în izolare vreme de două săptămâni în orașul australian Adelaide. Carantina este valabilă pentru toate jucătoarele și toți jucătorii care vor evolua în turneele din Australia.
Simona Halep, locul 2 ierarhia mondială, se pregătește intens pentru a debuta în acest an în turneele din Australia. Însă, mai întâi, constănțeanca este obligată să efectueze carantina de 14 zile, pe care o va face în orașul Adelaide. Halep va concura, așadar, în cadrul competițiilor Melbourne Summer Series (31 ianuarie – 6 februarie) și Australian Open (8 – 21 februarie).Halep: "Ne-am obișnuit să petrecem mai mult timp în casă decât înainte"Conform regulilor australiene, Simona Halep va avea dreptul de a părăsi camera de hotel pe durata carantinei doar 5 ore pe zi, pentru a se putea antrena. Românca a mărtusit, în cadrul unui interviu acordat Reuters, că știe cum să facă față situației."Știu că va fi greu din punct de vedere psihic, dar simt că experiențele mele în bulele din 2020 mă vor ajuta să știu la ce să mă aștept! Sunt, de asemenea, mai puțin stresată pentru că știu că au virusul atât de bine sub control în Australia și că, odată ce vom ieși din carantină, vom fi liberi! Anul acesta, în condiții de lockdown, ne-am obișnuit să petrecem mai mult timp în casă decât înainte", a spus Simona Halep, pentru Reuters.